Марко Ганчев
Зло

chitanka.info

Цял живот стрели към злото мятах

и подмятах остроти. Защо?

Нищо няма да ми липсва, смятах,

само някак да си иде то.

Ето че отчасти си отива.

Много отмъстително било:

бива-бива, толкова не бива —

липсва ми доброто старо зло.

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.